Kristlike grifformearde tsjerke (Feanwâlden)
De Kristlike grifformearde tsjerke oan de Stasjonswei yn is in tsjerkegebou fan de kristlik-grifformearde gemeente yn Feanwâlden.

Skiednis 
De tsjerke waard boud yn 1973 foar de kristlik-grifformearde gemeente fan Feanwâlden. Arsjitekt wie H. van der Kwast. Oarspronklik stie op it plak Hotel Schoonoord, dêr't de kristlik-grifformearden noch in skofke yn tsjerken ear't hja ta nijbou oergyngen.

Oarspronklik hiene de kristlik-grifformearden harren tsjerke oan de Boargemaster Faberwei, mar nei in skuorring yn 1954 dielde de gemeente har op yn in âld-grifformearde gemeente en in kristlik-grifformearde gemeente. De âld-grifformearden holden it tsjerkje oan de Boargemaster Faberwei en de kristlik-grifformearden ferhûzen nei in seal fan Hotel Schoonoord, dat letter yn de jierren 1972-1973 sloopt wurde moast foar de nijbou fan de tsjerke.  

Sûnt 2012 wurkje de Feanwâldster kristlik-grifformearden gear mei de frijmakke grifformearden fan Noardburgum.

Oargel 
It oargel waard oarspronklik foar de Fonteintsjerke yn Bûtenpost boud troch de oargelmakkerij Pels & Soannen en yn 1997 oernommen troch de kristlik-grifformearde gemeente.
    

Feanwâlden
Tsjerkegebou yn Dantumadiel
Bouwurk út 1973